**אסיפת אגשח כפר חרוב 30 בינואר 2014**יו"ר: רוני ה., צלי (מנהל קהילה), יוסי (מנהל עסקים), עמיר ח., דובי פ., רפי ש., עמי פ., סרג'יו, יעל א., הלה ש., ברסי ס., נעה ש., יורם א., אריאל.   
**דוח פעילות וביצוע 2013 + תוכנית ל 2014**- הוגש דוח משקי + דוח קהילה.  
- הוגשה תוכנית השקעות משקית וקהילתית.  
- הוגשה תוכנית תזרים מזומנים הבוחנת את התאמת המקורות לשימושים.   
- תוכנית בינוי חדשה (תב"ע): מתוכננות שתי הגשות נפרדות. אחת לשכונת הצוק הצפונית שם השינויים קטנים ויש סיכוי לטיפול קצר ומהיר יחסית (הערכה: קבלת אישורים תוך שנה). והשניה היא תב"ע על כל היישוב כולו, חלק דרומי של הצוק, החלפת שטחים ועוד. תהליך זה מחייב השקעות גדולות של תכנון (נוף, מים, חשמל, דגמים).  
- בדק בית ובניה: תוכנית רב-שנתית של צביעת בתים. טיפול גג בחמנית, גג בית תינוקות. הכנת מחסן קיטור למחסן הגברה, החלפת גג אסבסט. בניה: השלמת קומה ב' בבלוק שלישי לאורך כביש הכניסה. הסבת שתי דירות 60 מ"ר. שיפוץ מכבסה. חור שחור. חלונות חד"א. בגדיה (מיועד לפעילות חברתית ואירועים).  
- סה"כ השקעה בקהילה 2.9 מ' ש"ח מזה 2.0 מ' ש"ח לטובת הצמיחה הדמוגרפית.   
**דיון:**= העברת המס לקהילה: לאור דיונים בצמרת מס הכנסה יתכן ולא תתאפשר העברת מס ההכנסה האישי אל הקהילה. יש להיערך למצב בו תשתנה מדיניות המס.   
= מקורות הסבסוד: משפחה בכפר חרוב מקבלת שירות / סבסוד בערך ממוצע של 90 אש"ח. יש להיערך למצב בו המקורות האלו יקטנו או יעלמו.   
= תוכנית התייעלות: מתבקש להכין תוכנית מדורגת של הקטנת הסבסוד באופן מושכל על מנת להיערך למצב בו יהיה שינוי במצב הכלכלי או החוקי. ת: ועד הנהלת אגש"ח החליט להתחיל לדון בהיערכות למצב בו לא יעמדו המקורות הנוכחיים המועברים מדי שנה לקהילה. הדיון יתקיים בועד ויובאו כהמלצות לאסיפת אגש"ח.   
= מוצע לא להקטין את ההשקעה בקהילה אלא לשקול כיצד להגדיל את ההשקעה בקהילה.  
= רכב וסבסוד רכב: על פי פניות של חברים יש בעיות גדולות בשירות הזה. ההנהלה פנתה לצוות רכב להציע רפורמה משמעותית ביותר בחלוקת הרכב. העיקרון היפה של צי הרכב הולך לאיבוד עקב התנהגות לא הוגנת של חלק מהמשתמשים. חברים פנו לועד וטענו שלא ניתן להמשיך באופן הנוכחי והם נפגעים מהדרך בה הנושא מטופל היום. / יש לטפל בהחלט בנושא ניהול הרכב לחבר. יש לדאוג לניהול הגיוני של הנושא.   
= מעגל דמוגרפי באגש"ח: 80% בכפר-חרוב מעל גיל חמישים. בקרוב תתקיים יציאה לפנסיה של מספר גדל והולך של חברים. יש להיערך להרכב שונה של מקורות וצרכים.  
= קלקול שבא מכסף שבא בקלות: חיים עם עודפי כסף גדולים כמו היום מעבירים מסר לא ערכי – הכל בא בקלות. כל שינוי שמתבצע מתקבל בתגובות חריפות עקב הקלקול שאנחנו גורמים בסבסוד היתר. חשוב לבקש מהועד שיציע לאסיפה דרכים לשימוש וחלוקה בכספים.  
= פערים: יש לשמור על העיקרון שלא להגדיל פערים. גם אם יהיו שינויים שיפורים ותיקונים, זה העיקרון המוביל.   
= תוך עשר שנים סעיף המס יקטן עקב יציאה לפנסיה. מצד שני הצרכים לגיל המתבגר יגדלו. כל זה יחייב להביא עוד כסף מהעסקים ואין ביטחון שנוכל. כמות כלי הרכב תקטן עקב יציאה לפנסיה. יהיה צורך בעוד פתרונות. חשוב להיערך לכך כבר כיום.   
= נוכחות בדיון שנתי: העובדה שמיעוט של חברים בא לדון בתוכנית המשק השנתית זו עוד הוכחה לכך שעודף תקציבי יוצר חוסר עניין בדיון הציבורי. / היעדרות חברי הנהלה מאסיפת אגש"ח מצערת מאוד. כי יש צורך שנציגי הציבור ישמעו מהו המסר שבא מן הציבור. ת: שלושת חברי ועד הנהלה הודיעו מראש והתנצלו על העדרם.   
= טיול משק: מוצע להמשיך במסורת קיום טיול משק אחת לשנתיים. יש להחליט שנתיים מראש עקב הצורך להתארגן 8-10 חודשים מראש.   
= גידול דמוגרפי: שאלת הגידול הדמוגרפי חשובה ביותר. חשוב לבצע ולקדם את הנושא. / פעילות רבה נערכה בעניין קליטה דמוגרפית. פעילות רבה נעשית כיום. הון רב מושקע בזה. חסרים לנו הנקלטים. / מוצע שעוד חברים יצטרפו למאמץ ולעשייה בתחום הזה. / שאלת הפרנסה היא שאלה עיקרית. לא די לסייע בעניין הדיור יש לחשוב כיצד ניתן לסייע בעניין הפרנסה.   
= מבנה קיטור: האם עלה הרעיון להרוס את המבנים הזמניים האלו? ת: הוחלט בוועד לא להרוס את המבנה. כל מבנה 'מולבן' יש לו מקום בתב"ע, והטיפול בו ייערך כאשר יוחלט מה יהיה במקומו על מנת לא להידרש לתהליך ארוך של אישור תב"ע מחדש.   
= חימום מים: מה הכיוון שמוצע לפתרון בעיות חימום מים. עלות החימום גבוהה ביותר. ת: ועד הנהלה לא הגיע להסכמות. יש חילוקי דעות בנושא. הוחלט כרגע לא לשנות את המצב הקיים.   
= תוכנית אדריכלות בניין לשכונת צוק: אם יתקבל אישור מהועדה המחוזית, יוגש תקציב נוסף לתכנון.   
**= ברכות והוקרה לכל העובדים והמנהלים שסייעו והביאו להצלחה הגדולה של המערכת הכלכלית של כפר-חרוב.   
הצבעה:  
הוחלט לאשר את תוכנית המשק לקראת שנת 2014.**